CELEX: 22020D1621
Language: sk
Date: 2018-05-31 00:00:00
Title: Rozhodnutie Spoločného výboru EHP č. 119/2018 z 31. mája 2018, ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2020/1621]

5.11.2020   
               
               
                  SK
               
               
                  Úradný vestník Európskej únie
               
               
                  L 368/20
               
            
         ROZHODNUTIE SPOLOČNÉHO VÝBORU EHP
         č. 119/2018
         z 31. mája 2018,
         ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2020/1621]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
         keďže:
         
                     (1)
                  
                  
                     Spolupráca zmluvných strán Dohody o EHP bola rozhodnutím Spoločného výboru EHP č. 208/2017 rozšírená tak, aby zahŕňala účasť štátov EZVO na prípravnej akcii Únie pre výskum v oblasti obrany, ktorá je financovaná zo všeobecného rozpočtu Únie.
                  
               
                     (2)
                  
                  
                     Štáty EZVO sa aj naďalej zúčastňujú na činnostiach Únie týkajúcich sa rozpočtového riadku 02 04 77 03: „Prípravná akcia pre výskum v oblasti obrany“ zahrnutých do všeobecného rozpočtu Únie na rozpočtový rok 2018.
                  
               
                     (3)
                  
                  
                     Protokol 31 k Dohode o EHP by sa preto mal zmeniť tak, aby sa v tejto rozšírenej spolupráci mohlo pokračovať aj po 1. januári 2018,
                  
               PRIJAL TOTO ROZHODNUTIE:
         
            Článok 1
            V článku 1 ods. 13 písm. a) protokolu 31 k Dohode o EHP sa slová „rozpočtový rok 2017“ nahrádzajú slovami „rozpočtové roky 2017 a 2018“.
         
         
            Článok 2
            Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (*1).
            Uplatňuje sa od 1. januára 2018.
         
         
            Článok 3
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 31. mája 2018
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (*1)  Ústavné požiadavky neboli oznámené.